Udvisningen af Kosovo-albaner fra Mariager

Ministeriet for Flygtninge, Indvandrere og Integration afviser i dag at genoptage sagen om udvisning af en 35-årig serbisk familiefar fra Assens ved Mariager. Manden, Mirsad Zairi, skal derfor straks rejse ud af Danmark Advokaten for den 35-årige, Anne Land, oplyser til P4 Nordjylland, at hendes klient befinder sig i en fængselscelle i Vestre Fængsel i København. Efterfølgende er det meningen, at han skal sendes til Sandholmlejren og derfra ud af landet. Manden har opholdt sig i cellen i en uge uden lægetilsyn trods problemer med både hjerte og vejrtrækning. - Måske lader fængslet en læge undersøge ham i dag, siger advokaten.